open-index/open-wikipedia-markdown huggingface dataset:
יחסי ארמניה–צ'ילה

**יחסי ארמניה–צ'ילה** הם היחסים הדיפלומטיים בין ארמניה לצ'ילה. ישנם כיום מעל 600 ארמנים המתגוררים בצ'ילה. שתי המדינות חברות באו"ם.

## היסטוריה
במהלך רצח העם הארמני ולאחריו; ארמנים רבים עלו על ספינות ל"אמריקה" מבלי שידעו שהאוניות נוסעות לאמריקה הדרומית. הארמנים הראשונים שהגיעו לצ'ילה התיישבו בעיירה לילה-לייה, קרוב לנמל ולפראיסו. בשנות ה-40 של המאה ה-20 ממשלת צ'ילה עודדה את ההגירה לארץ, וכתוצאה מכך הגיעו ארמנים נוספים והתיישבו בצ'ילה. ב-26 בדצמבר 1991 זכתה ארמניה בעצמאותה מחדש לאחר פירוק ברית המועצות. ב-15 באפריל 1993 כוננו ארמניה וצ'ילה יחסים דיפלומטיים.
[שמאל|ממוזער|[נשיא ארמניה סרז' סרקיסיאן ונשיאת צ'ילה מישל בצ'לט בעת חתימת הסכם דו-צדדי בין שתי המדינות ביולי 2014.]]
בשנת 2007 הכירה ממשלת צ'ילה ברצח העם הארמני. בשנת 2010 מינתה ארמניה קונסול כבוד בסנטיאגו דה צ'ילה. ביולי 2014, נשיא ארמניה, סרז' סרקיסיאן, הגיע לביקור רשמי בצ'ילה. במהלך הביקור נפגש הנשיא סרגסיאן עם נשיאת צ'ילה מישל בצ'לט ושני המנהיגים דנו במגוון רחב של נושאים הנוגעים לחיזוק היחסים הדו-צדדיים הארמניים-צ'יליאנים ולעשות מאמצים משותפים לקידום שיתוף פעולה במספר תחומים מבטיחים. שני המנהיגים חתמו על מזכר הבנות הדדי בשיתוף פעולה בין שתי המדינות של משרד החוץ. בשנת 2016 מינתה צ'ילה קונסול כבוד תושב בירוואן.

באפריל 2018 חגגו שתי המדינות 25 שנות יחסים דיפלומטיים. באותה שנה ביטלו שתי המדינות אשרות לבעלי דרכונים דיפלומטיים ורשמיים בין ארמניה לצ'ילה.

## יחסי סחר
בשנת 2018 הסתכם המסחר בין ארמניה לצ'ילה ב-1.9 מיליון דולר. הייצוא העיקרי של ארמניה לצ'ילה הוא עפרות ברזל. הייצוא העיקרי של צ'ילה לארמניה כולל דגים ומשקאות אלכוהוליים (יין).

## נציגויות דיפלומטיות
שמאל|ממוזער|קונסוליית הכבוד של צ'ילה בירוואן
* ארמניה מוסמכת לצ'ילה משגרירותה בבואנוס איירס, ארגנטינה, ובנוסף היא מחזיקה קונסוליית כבוד בסנטיאגו דה צ'ילה.
* צ'ילה מוסמכת לארמניה משגרירותה במוסקבה, רוסיה, ובנוסף היא מחזיקה קונסוליית כבוד בירוואן.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Harlem Shake (שיר)

**Harlem Shake** הוא שיר שהוקלט על ידי הדי ג'יי והמפיק האמריקאי, באואר. השיר יצא לאור ב-22 במאי 2012 כסינגל הבכורה של באואר, דרך חברת התקליטים Mad Decent.

השיר לא זכה להצלחה משמעותית עד פברואר 2013, כאשר סרטון יוטיוב הכולל בתוכו את השיר הפך לתופעת אינטרנט בשם הארלם שייק. התפשטות התופעה הובילה לעלייה במכירות הסינגל, והוא דורג במקום הראשון במצעד הסינגלים האמריקאי בילבורד הוט 100 למשך 5 שבועות ברציפות. השיר זכה להצלחה במצעדים רבים, ובמהלך שהותו בפסגת המצעד האמריקאי, הוחלט לשנות את שיטת דירוג המצעד באופן קבוע, כך שתכלול את כמות הצפיות דרך יוטיוב.

השיר כולל בין היתר סמפול של השיר "Miller Time" של הלהקה Plastic Little. לאחר שהפך השיר ללהיט, המוזיקאי דיפלו, ראש חברת התקליטים Mad Decent, הגיע להסדר עם הלהקה לגבי הסמפול של שירה, דבר שלא נעשה לפני הוצאת השיר. עם זאת, לדברי באואר, הוא לא קיבל אף חלק מהרווחים של השיר עקב בעיות משפטיות בנוגע לסמפולים בשיר.

הראפרית האמריקאית אזיליה בנקס פרסמה רמיקס לשיר בערוץ הסאונדקלאוד שלה, שמאוחר יותר הוסר לבקשת באואר והוביל לסכסוך בין השניים. גרסה זו תוכננה להיות הגרסה הרשמית של השיר, ואף בנקס טענה כי היא פרסמה את השיר לאחר שקיבלה אישור לעשות זאת, ואילו באואר טען כי הגרסה של בנקס לא הייתה לטעמו, ולכן לא השתמש בה וביקש מבנקס שלא לפרסמה.

## מיקומי שיא

## קישורים חיצוניים

* 

## הערות שוליים

קטגוריה:שירי 2012
קטגוריה:סינגלי בכורה מ-2012
קטגוריה:שירים באנגלית
קטגוריה:שירי גימיק
קטגוריה:מחלוקות הקשורות לדגימת מוזיקה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בניו זילנד
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הבילבורד הוט 100
קטגוריה:זוכי פרס המוזיקה של בילבורד: שירים
קטגוריה:הארלם
יחסי בנגלדש–צ'ילה

**יחסי בנגלדש–צ'ילה** הם היחסים הדיפלומטיים בין הרפובליקה העממית של בנגלדש לרפובליקת צ'ילה. שתי המדינות חברות בG77 והמדינות הבלתי-מזדהות.

## ביקורים רמי דרג
בשנת 2011 ביקר שר החוץ של בנגלדש מוחמד מיג'ארול קוויס בביקור רשמי בצ'ילה.

## שיתופי פעולה כלכליים
בנגלדש וצ'ילה תמיד הביעו את האינטרס שלהם להרחיב את הסחר הדו-צדדי בין שתי המדינות. בגלל מיקומה האסטרטגי, צ'ילה זוהתה כשוק חשוב להרחבת מוצרי בנגלדש באמריקה הלטינית. חברות בנגלדשיות רבות נכנסו לשוק הצ'יליאני, והבולטת בהן חברת התרופות Beximco אשר לאחר כניסתן לשוק הצ'יליאני, הפכה בשנת 2008 לחברת התרופות הבנגלדשית הראשונה שקיבלה רישום מוצרים בכל מדינה באמריקה הלטינית.

על פי דוח שפרסם המנהל הכללי של קשרי כלכלה בינלאומיים במשרד החוץ הצ'יליאני בשנת 2012, בנגלדש הייתה בין היעדים המובילים באסיה להשקעות בצ'ילה.

בשנת 2013 צ'ילה העניקה גישה חופשית ממכס למוצרי בנגלדש במטרה לחזק את הסחר הדו-צדדי בין שתי המדינות. הסחר הדו-צדדי בין שתי המדינות עומד על 30.37 מיליון דולר נכון ליוני 2013, כאשר כל המסחר מהווה ייצוא בנגלדש לצ'ילה. כ-93% מהייצוא הבנגלדשי לצ'ילה היה של טקסטיל ובגדים מוכנים. שאר היצוא כלל חוטי יוטה, בדי יוטה, הנעלה, כובעים ומוצרי תרופות.

## נציגויות דיפלומטיות
* בנגלדש לא מיוצגת בצ'ילה לא בדרג השגרירות ולא בדרג הקונסוליה.
* צ'ילה מחזיקה בבנגלדש קונסוליה בדאקה.

## הערות שוליים

קטגוריה:ערכים ללא קטגוריות פיזיות - יחסי חוץ
דז'ה פהר

**דז'ה פֶהֵר**, (עד 1896 **דוד פֶכֶר**, בהונגרית: **Fehér Dezső**; בורשודסנטגיירג', 21 בדצמבר 1869 – אוראדיה, 22 בפברואר 1935) היה סופר, עיתונאי יהודי-הונגרי.

## ביוגרפיה
פהר נולד במשפחה יהודית כבנם של מוריץ פכר וקטלין וינקלר. את דרכו המקצועית החל בשנת 1887 בבודפשט, שם עבד ביומונים שונים ובכתבי עת הומוריסטיים. משנת 1889 ועד מותו פעל בעיר אוראדיה (אז בהונגריה). תחילה ערך את היומון בשם "נאג'ווארד" (Nagyvárad) כשם העיר אוראדיה בהונגרית. בשנת 1898 היה המייסד והעורך הראשי של "יומן נאג'ווארד" עד סוף ימיו (העיתון הופיע מ-1898 עד 1934). כעורך משנה עבד לצדו  במשך יותר משנתיים המשורר וסופר אנדרה אדי, שהתפתחותו כסופר ומשורר הושפעה משמעותית בתקופה זו. בעריכתו של פהר הגיע העיתון לחזית העיתונות בשפה ההונגרית מחוץ לבודפשט וייצג עמדה מתקדמת ואופוזיציונית. 

פהר לקח חלק פעיל בחייה האינטלקטואליים של אוראדיה, היה חבר מייסד ב"אגודת סיגליגט" אגודה ספרותית שפעלה עד מלחמת העולם השנייה. בשנת 1919 הוא היה חבר מייסד ב"אגודת אדי אנדרה" באוראדיה, ובאותה שנה הקים את כתב העת הספרותי "ואראדי הט" (Váradi Hét - השבוע של ואראד) השבוע של ואראד היה שבועון פוליטי שערך שאנדור אנטל (אדלר) שנרצח בשואה, מאוקטובר 1917, ושנקנה על ידי דז'ה פהר. בשנות העשרים והשלושים של המאה העשרים, כתב העת של פהר, יומן נאג'ווארד, היה אחד הפורומים החשובים החיים האינטלקטואלים ההונגרים המתקדמים ברומניה. 

פהר ערך וכתב מבוא עם מידע היסטורי לכתביו הפובליציסטיים של  אנדרה אדי כרך ראשון של כתיבה עיתונאית ("אם השטן בעל חוד הפלדה קורה לך". (Ha hív az acélhegyű ördög אורדיה, 1927). 

## כתביו

* הטרנו בן החצי מיליון  (קומדיה, 1889) 
* קליידוסקופ (כתבי פרוזה, 1894) 
* מאה שנים (לרגל יום השנה לאומנות הבמה באוראדיה, אוראדיה, 1902) 
* לַנצח (סיפורים, 1903) 

## ספרות
* אנדרה אדי: יובל לדז'ה פהר. ניוגט, 1914/2; פורסם מחדש "אנדרה עדי על הספרות", בודפשט, 1961.
* גאבור גאל: השנים המסתוריות של אדי. קורונק 1928/4; פורסם מחדש "כתבים נבחרים"  1964

## לקריאה נוספת
* לקסיקון ספרות הונגרית ברומניה:ספרות, פובליציסטיקה, ספרות מדעית, תרבות. בוקרשט-קלוז'-נאפוקה    
* לקסיקון ספרותי הונגרי חדש 
* לקסיקון יהודי הונגרי. לקסיקון יהודי הונגריה. 1929

## הערות שוליים

קטגוריה:סופרים יהודים הונגרים
קטגוריה:עיתונאים יהודים הונגרים
קטגוריה:הונגרים שנולדו ב-1869
קטגוריה:הונגרים שנפטרו ב-1935
סורת א-טלאק

**סורת א-טלאק** (בערבית: **سورة الطلاق**, "גירושין או גיטין") היא הסורה מספר 65 בקוראן המונה 12 פסוקים.

## תוכן הסורה
250px|ממוזער|שמאל|הסורה מקוראן משנת 1874
א-טאלאק הוא לא רק שמה של סורה זו, אלא גם כותרת הנושא שלה, מכיוון שהיא מכילה מצוות אודות תהליך הגירושין.

עבדאללה אבן מסעוד תיאר אותה כ"סורה קצרה יותר מסורת א-נסאא".

הסורה מגדירה גם את פרק הזמן למשך תקופת העידה (תקופת המעבר של אישה אשר התאלמנה או אשר התגרשה), שצריכה להיות שלוש תקופות וסת. לנערות שטרם ילדו ולנשים לאחר גיל המעבר – שלושה חודשים. במקרה של הריון, לאחר הלידה של הילד.

לאחר התייחסות לנושא הגירושין, ומספר נושאים משפחתיים נוספים, בשבעת הפסוקים הראשונים הסורה קוראת בתוקף לאנשים לקיים את חוקיו והדרכתו של אלוהים, ומזכירה את גורלם של אנשים שלא היו צייתנים, כמו הכופרים והסוררים שנענשו בגלל חטאם.

הפסוק ה-11 מתאר את הגישה הנדרשת מהמאמינים האמיתיים שהיא אמונה בשליח ובשפע הנובע ממנו.

לבסוף, כוחו של אלוהים וחוכמתו מודגשים בסיום הסורה.

## קישורים חיצוניים

## הערות שוליים

קטגוריה:סורות
קטגוריה:נשים באסלאם
קטגוריה:נישואים באסלאם
יחסי סרביה–צ'ילה

[ממוזער|שלט ברחוב על שמו של נשיא צ'ילה [סלבדור איינדה בעיר סומבור בסרביה]]
**יחסי סרביה–צ'ילה** הם היחסים הבינלאומיים בין הרפובליקה של סרביה לבין הרפובליקה של צ'ילה.

## היסטוריה
היחסים בין שתי המדינות כוננו במקור בשנת 1935 עם ממלכת יוגוסלביה, והם התחדשו בשנת 1946. לאחר מלחמת העולם השנייה לאחר שתי הפרעות, בשנים 1947 ו-1973], הם התחדשו לבסוף במרץ 1990. במהלך תקופה זו חתמו ממשלות צ'ילה ויוגוסלביה על הסכם מסחר ותשלומים (1957, שונה בשנת 1960), הסכם תרבות (1967) והסכם לביטול אשרות תיירים (1978 ו-1979).

בשנת 1999, במהלך מלחמות יוגוסלביה, צ'ילה קיבלה פליטים ממה, אם כי כמעט כולם חזרו לאירופה עקב תנאי החיים הירודים בהם התקבלו בצ'ילה. לאחר סיום שלטונו של סלובודן מילושביץ', בשנת 2000, הכירה צ'ילה ברפובליקה הפדרלית של יוגוסלביה. מהצד השני, צ'ילה איננה מכירה בעצמאותה של קוסובו. בהודעה לעיתונות שהתפרסמה ב-27 בפברואר 2008, משרד החוץ של צ'ילה קרא לשני הצדדים להגיע לפתרון באמצעות דיאלוג ודבקות בחוק הבינלאומי, והודיע כי ינתח את הדיונים המתקיימים במקרים רב-לאומיים. זה נחשב על ידי סרביה כתמיכה בשימור שלמות המדינה.

נכון לעכשיו, לשתי המדינות קיים מנגנון להתייעצויות פוליטיות, המקיימות פגישות כדי להתייחס להיבטים העיקריים של היחסים הדו-צדדיים ולדון בעמדות משותפות בארגונים בינלאומיים.

## ביקורים רשמיים
שר החוץ הסרבי ווק ירמיץ' ביקר בצ'ילה בשנת 2010, לרגל חגיגות המאתיים של צ'ילה, כמו גם בשנת 2012. כמו כן, משלחת סרבית השתתפה בפסגת ראשי המדינה והממשלה של אמריקה הלטינית והאיים הקריביים והאיחוד האירופי (CELAC-EU) בסנטיאגו בינואר 2013, כאשר הנשיא טומיסלב ניקוליץ' ניצל את ההזדמנות לקיים פגישה דו-צדדית עם המארח, נשיא צ'ילה סבסטיאן פיניירה. בשנת 2014 ביקר סגן ראש הממשלה ושר החוץ של סרביה, איוויצה דאצ'יץ', בצ'ילה, שם התקבל על ידי שר החוץ הצ'יליאני ארלדו מוניוס.

## יחסים מסחריים
בשנת 2016, המסחר בין שתי המדינות הסתכם ב-5.4 מיליון דולר, עם קצב צמיחה שנתי ממוצע של 20% בשנה שקדמה לה. הייצוא הסרבי לצ'ילה כולל בעיקר נייר אלומיניום, רהיטים ורכבי דיזל.

## נציגויות דיפלומטיות
* צ'ילה מיוצגת בסרביה באמצעות שגרירותה באתונה, יוון, ובנוסף מחזיקה קונסוליית כבוד בבלגרד.
* סרביה מיוצגת בצ'ילה באמצעות שגרירותה בבואנוס איירס, ארגנטינה, ובנוסף מחזיקה קונסוליית כבוד בסנטיאגו דה צ'ילה.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
צב יבשה רוסי

**צב יבשה רוסי** או **צב יבשה מרכז-אסייתי** (שם מדעי: *Testudo horsfieldii*) הוא מין של צב מהמשפחה צבים יבשתיים החי בערבות של רוסיה ומרכז אסיה והוא מצוי בטבע בסכנת הכחדה. הוא משויך לסוג צב יבשה, אך חלק מהחוקרים רואים בו מין יחיד בסוגו בסוג **Agrionemys**. הצב קרוי על שם החוקר תומאס הורספילד .

צב זה קטן יחסית, מגיע לאורך של 13 עד 25 סנטימטרים בזכרים ו-15 עד 25 סנטימטרים בנקבות. הצב בעל דו-צורתיות זוויגית, והזכרים בעלי זנבות ארוכים יותר מלנקבות, להם חריץ קטן דמוי-כוכב בקצה הזנב, טפרים רחבים יותר וגודלם קטן יותר במעט. הצבים יכולים לחיות עד 100 שנה.

צבע השריון הוא לרוב חום-אדמדם עד שחור, כשסביב הלוחיות הצבע צהוב-קש. הרגליים גדולות ואפורות והראש קצר ובקצהו לסתות צהובות-בהירות נוקשות. העיניים שחורות והזנב כהה.

הצב מצוי בטבע במרכז אסיה מדרום רוסיה עד איראן ופקיסטן ומזרחה עד לשינג'יאנג שבסין. הוא מצוי בסביבות יבשות לרבות באזורי מדבר ובקייצים חמים הוא נכנס לתרדמת קיץ, בה הוא ישן במשך תשעה חודשים. הוא צמחוני לחלוטין וניזון מצמחייה קרקעית. בשבי הוא נוהג לאכול בעיקר חסה, לחך ופרחי *Valerianella* או שן הארי.

צב יבשה רוסי הוא חית גידול ביתי פופולרית. ניתן לגדל אותו בפנים הבית או מחוץ לו. לרוב, בוחרים בגידול פנים בית למרות ששטח הגידור צריך להיות רחב יותר. עם גידור מותאם, משטח, לחות, תאורה ושמירה על טמפרטורה נכונה הצב יחיה בתנאים טובים.

## תת-מינים
במין זה ישנם 3 תת-מינים:
* *Testudo horsfieldii horsfieldii*
* *Testudo horsfieldii kazachstanica*
* *Testudo horsfieldii rustamovi*

## קישורים חיצוניים

* בית לגידול צב רוסי, באתר Alltortoise **(באנגלית)**

## הערות שוליים

קטגוריה:בעלי חיים שתוארו ב-1844
קטגוריה:טקסונים שתוארו בידי ג'ון אדוארד גריי
קטגוריה:צבים יבשתיים
קטגוריה:רוסיה: זוחלים
קטגוריה:זוחלים יחידים בסוגם
בית סבתא צילה

טקסט=|ממוזער|בית סבתא צילה – מרכז מבקרים
**בית סבתא צילה** הוא מרכז מבקרים לשימור המורשת ביבנאל. ביתם של צילה וברוך ליפשיץ. נמצא ברחובה הראשי של המושבה יבנאל, ונבנה בשנת 1905. אחד ממבני האיכרים המוקדמים של המושבה.

## היסטוריה

המושבה יבנאל שוכנת במורדות הרי נפתלי בבקעת יבנאל, במזרח הגליל התחתון. המושבה הראשונה שהוקמה בגל האחרון של העלייה הראשונה ב־1901.

המשפחות שהקימו את יבנאל – נדדו ממקום למקום, מאתר לאתר – כשבכל פעם משתנה הרכב המשפחות, על פי העליות מארצות שונות, בניסיונות לבנות יישוב חדש.

## הבית
בית סבתא צילה נבנה בשנת 1905 על ידי יהודי שעלה מליטא ועזב את משמר הירדן ביחד עם משה ליפשיץ. הוא בנה אותו מכספו הפרטי וחזר לאמריקה. הבית עבר ידיים ובעלים עד שנשכר על ידי צילה וברוך ליפשיץ ואחר כך נקנה על ידם.

ב-2012 החליטו יובל ליפשיץ, נכדהּ של צילה, ורעייתו דליה לשפץ את הבית העזוב, ובהמשך קראו לו "בית סבתא צילה".

שתי אדריכליות מומחיות לשימור, ענת אסתרליס ועדי חיימוביץ, תכננו את השיפוץ, השחזור והשימור, והם ארכו שבעה חודשים. מצגת במרכז המבקרים מתעדת את תהליך.

הבית בנוי מאבן בזלת ומכיל כלי מטבח, כלי עבודה, כלים חקלאיים, חפצים וצילומים הממחישים את אורח חייהם של איכרי המושבה בראשית המאה ה־20.

עוד במקום: תצוגת ממצאים ארכאולוגיים שנמצאו בתל ינעם הסמוך ליבנאל, המזוהה עם יבנאל המקראית ().

במקום מוקרן סרט המספר על ראשוני המשפחה והיישוב.

## גלריית תמונות
 
דבורים.jpg
המכונה.jpg|כלי העבודה במכוורת
אוסף קיני ציפורים.jpg|אוסף קיני ציפורים מלפני 70 שנה
מכשירי עבודה.jpg|מכשירי עבודה: תפירה, גיהוץ
פנים הבית.jpg|כלי בית ומטבח



## קישורים חיצוניים

*  בארכיון האינטרנט
* בית סבתא צילה באתר המועצה לשימור אתרי מורשת
* 
* קטלוג ספקי חינוך – הדף על מרכז המבקרים

סבתא צילה
קטגוריה:יבנאל
יחסי גרנדה – הממלכה המאוחדת

ממוזער|הנציבות העליונה של גרנדה בלונדון
**יחסי גרנדה–הממלכה המאוחדת** הם יחסי החוץ בין גרנדה לבריטניה. שתי המדינות חברות מלאות בחבר העמים הבריטי.

## היחסים כיום
כממלכות חבר העמים, שתי המדינות תחת אותו מונרך, המלכה אליזבת השנייה, ושתיהן חברות באו"ם, חבר העמים הבריטי, האיגוד הפרלמנטרי של חבר העמים ואפריקה, הקריביים והפסיפיק–האיחוד האירופי.

## יחסים כלכליים
חברת הטלקומוניקציה הבריטית Cable and Wireless, (שמותגה מחדש כ-*Landline, Internet, Mobile and Entertainment LIME*), היא ספקית שירותי הטלפון בכל מדינת גרנדה.

## הגירה
### לגרנדה
סקר שערך תאגיד השידור הבריטי (BBC) מצא כי ישנם כ-2,500 אנשים המזוהים כאזרחים בריטים המתגוררים בגרנדה.

### לממלכה המאוחדת
במפקד בריטניה בשנת 2001 נמנו למעלה מ-9,783 אנשים ילידי גרנדה המתגוררים בבריטניה.

## יחסים דיפלומטיים
ב-20 בינואר 2012 קיימה גרנדה את הפורום השביעי בריטניה–הקריביים באתר הנופש גרנדיאן ביי רקס. סדר היום העיקרי של פגישה זו היה הקמת אזורי עדיפות לשיתוף פעולה, דיון בתחומי דאגה מרכזיים והצעת מנגנונים שיאפשרו שיתוף פעולה רב יותר. שר החוץ של בריטניה, ויליאם הייג השתתף בפגישה.

## נציגויות דיפלומטיות
* גרנדה מחזיקה בבריטניה נציבות עליונה בלונדון.
* בריטניה מחזיקה בגרנדה נציבות עליונה בסנט ג'ורג'ס.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
Enrique Iglesias

**Enrique Iglesias** הוא אלבום הבכורה של הזמר-יוצר הספרדי אנריקה איגלסיאס.
## הפקה
האלבום יצא לאור ב-21 בנובמבר 1995, על ידי חברת התקליטים Fonovisa.
האלבום זכה בפרס גראמי לאלבום הפופ הלטיני הטוב ביותר בטקס גראמי ה-39, שנערך ב-26 בפברואר 1997. האלבום זכה להצלחה מסחרית ומכר מעל לשישה מיליון עותקים ברחבי העולם עד 1999. בארצות הברית הגיע האלבום למעמד פלטינה בנובמבר 1996, והיה לאחד האלבומים הלטיניים הנמכרים ביותר בכל הזמנים במדינה. חמשת הסינגלים שיצאו מהאלבום הגיע לפסגת מצעדי השירים הלטיניים של מגזין בילבורד האמריקאי.

## רשימת השמעה

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי אנריקה איגלסיאס
קטגוריה:אלבומים בספרדית
קטגוריה:זוכי פרס גראמי לאלבום הפופ הלטיני של השנה
התאחדות הקטרגל הרוסית

**התאחדות הקטרגל הרוסית** (ברוסית: **Ассоциация мини-футбола России**, בראשי תיבות: **АМФР**) היא חטיבה של איגוד הכדורגל הרוסי האחראית על ארגון תחרויות קטרגל. נוסד בשנת 1992. ההתאחדות מנהלת את נבחרת רוסי בקטרגל ואת נבחרת רוסיה בקטרגל נשים.

## תחרויות לאומיות
* אליפות רוסיה בקרב קבוצות מועדוני ליגת העל 
* אליפות רוסיה בקרב קבוצות מועדוני הליגה הבכירה 
* גביע רוסיה 
* אליפות רוסיה בקרב קבוצות נשים במועדוני ליגת העל 
* גביע רוסיה בקרב קבוצות נשים 
* אליפות רוסיה בקרב קבוצות נשים במועדוני הליגה הבכירה 
* פרויקט "קטרגל לבית הספר" 
* פרויקט "קטרגל לאוניברסיטאות" 

## קישורים חיצוניים
* 

קטגוריה:רוסיה: קטרגל
קטגוריה:רוסיה: ארגוני ספורט
לאו היגיטה

**לאונרדו דה מלו ויירה לייט** (בפורטוגזית: **Leonardo De Melo Vieira Leite**; נולד ב-6 ביוני 1986 בריו דה ז'ניירו), הידוע יותר בשם **לאו היגיטה** (בפורטוגזית: **Leo Higuita**) הוא שחקן ברזילאי-קזחי בקטרגל, שוערה של קבוצת הקטרגל "קאיראט" ושחקן נבחרת קזחסטן. הוכתר לשוער הטוב ביותר בעולם בשנים 2015, 2016, 2018 על פי פרסי Futsal Planet.

הוא התחיל לשחק בגיל חמש, כשהוא מחקה את אביו השוער. הוא שיחק בקבוצות הקטרגל של מועדוני הכדורגל ואסקו דה גאמה, פלמנגו, פלומיננזס מריו דה ז'ניירו. עד גיל 18 הוא שיחק כדורגל וקטרגל במקביל, אבל בכדורגל הגדול הם העדיפו שוערים גבוהים ולאונרדו הלך לקטרגל. הוא קיבל את הכינוי *היגיטה*, מכיוון שהוא אוהב לשחק מחוץ לרחבת העונשין, כמו עמיתו הקולומביאני המפורסם רנה היגיטה.

מאז 2011 - משחק בקאיראט הקזחית. מאז 2013 הוא משחק במדי נבחרת קזחסטן.

## סגנון משחק
בתמיכת המאמן של קאיראט והנבחרת הלאומית של קזחסטן, קאקאו, הביא סגנון חדש של משחק קטרגל. כאשר הקבוצה מחזיקה בכדור, הוא נכנס רחוק למגרש והופך למגן, מה שמביא יתרון מספרי בהתקפה במשחק של 5 מול 4. להיגיטה בעיטה טובה ולעיתים קרובות מבקיע שערים מהשדה. אך לא כל מאמני הקטרגל מרוצים מסגנון זה והמאמן הראשי של קרואטיה, מאטו סטנקוביץ', טען שסגנון המשחק של היגיטה הורג את הענף. המאמן הראשי של נבחרת רוסיה, סרגיי סקורוביץ', ציין שהשוער אינו מפר את כללי המשחק. זוכה יורו 1996 דמיטרי גארין כינה את הטקטיקות של קזחסטן כגולת הכותרת של טורניר יורו 2016.

## תארים

## קישורים חיצוניים

* לאו היגיטה באתר קאיראט
* לאו היגיטה באתר מועדון FPF
* לאו היגיטה באתר The Final Ball
* שוערים / לאונרדו דה מלו ויירה לייט "היגיטה"

## הערות שוליים

קטגוריה:ספורטאים ברזילאים
קטגוריה:ספורטאים קזחים
קטגוריה:ברזילאים שנולדו ב-1986
קטגוריה:קזחים שנולדו ב-1986
קאיראט אלמטי (קטרגל)

**קאיראט אלמטי** (בקזחית: **Qaırat Almaty fýtzal klýby**) הוא מועדון קטרגל הממוקם באלמטי, העיר הגדולה ביותר בקזחסטן. המועדון הוקם בשנת 1995 והוא אחד המועדונים החזקים באירופה, לאחר שהגיע ארבע פעמים לחצי גמר ליגת האלופות בקטרגל בשש העונות האחרונות וזכה בו בעונת 2012/13 ובעונת 2014/15 וזכה 16 פעמים באליפות הלאומית.

שוער לאו היגיטה הוא בין השחקנים הבולטים של הקבוצה ונבחרת קזחסטן.

## תארים
* **הגביע הבין יבשתי**
** זכייה (1): 2014
* **[[ליגת האלופות בקטרגל|גביע אופ"א]]**
** זכייה (2): 2012/13, 2014/15
** סגנות (1): 2018/19
* **ליגת העל הקזחית: 16**
** 2003/04, 2004/05, 2005/06, 2006/07, 2007/08, 2008/09, 2009/10, 2010/11, 2011/12, 2012/13, 2013/14, 2014/15, 2015/16, 2016/17, 2017/18, 2018/19
* **גביע קזחסטן: 14**
** 1999/00, 2000/01, 2004/05, 2005/06, 2006/07, 2007/08, 2008/09, 2009/10, 2012/13, 2013/14, 2014/15, 2015/16, 2016/17, 2017/18

## קישורים חיצוניים
* 

* FutsalPlanet: פרופיל המועדון

קטגוריה:קבוצות קטרגל
קטגוריה:אלמטי: ספורט
ליסה מקגריליס

**ליסה מקגריליס** (באנגלית: **Lisa McGrillis**; נולדה ב-3 בספטמבר 1982) היא שחקנית בריטית.

## ביוגרפיה
מקגריליס נולדה בצ'לטנהאם, וגדלה בסקוטבי, קרוב לקרלייל שבמחוז קאמבריה. היא למדה אומנויות הבמה באוניברסיטת נורת'מבריה.

ב-2007 שיחקה מקגריליס במחזה "The Pitmen Painters" מאת לי הול. ההפקה הועברה לתיאטרון המלכותי הלאומי בלונדון ואחר כך לברודוויי.

ב-2011 השתתפה מקגריליס במחזה "מהומה רבה על לא דבר" בתיאטרון שייקספיר גלוב בתפקיד המשרתת מרגרט. כשהשחקנית שכיכבה בהצגה איב בסט חלתה, ביקש ממנה הבמאי ג'רמי הרין לשחק בתפקיד הראשי בדמות ביאטריס. ב-2014 הופיעה מקגריליס במחזה "The Pass" יחד עם ראסל טובי בתיאטרון רויאל קורט.

אחרי שהופיעה בסדרת הטלוויזיה "הפברן" השתתפה מקגריליס בתפקיד סמלת בילוש רייצ'ל קולס בסדרה "המפקח ג'ורג' ג'נטלי" בכיכובו של מרטין שו.

מקגריליס כיכבה לצדה של לזלי מנוויל בקומדיית המצבים "Mum" של רשת ה-BBC בתפקיד קלי, חברתו של ג'ייסון בנה של מנוויל. בפברואר 2019 שיחקה בתפקיד האנה ויילד בפרק בסדרה "Death in Paradise". מקגריליס שיחקה בתפקיד פוליטיקאית ממנצ'סטר בעונה השלישית של סדרת הדרמה המשטרתית "No Offence" של ערוץ 4. ב-2020 הופיעה בסיטקום "King Gary" של ה-BBC מאת טום דייוויס, וגילמה את סנדרה בדרמה "Deadwater Fell" של ערוץ 4.

בשנת 2024 הופיעה בתפקיד הראשי בסדרת טלוויזיה יריבים.
### חיים אישיים
מקגריליס נשואה לשחקן סטיוארט מרטין אותו פגשה במסיבת חג מולד בתיאטרון הלאומי. לבני הזוג יש בן אחד. מקריליס היא שגרירה של ארגון הצדקה PIPA.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:שחקניות תיאטרון אנגליות
קטגוריה:בריטיות שנולדו ב-1982
קטגוריה:בריטים שנולדו ב-1982
אביהו דיסטלמן

[250px|ממוזער|שמאל|מימין לשמאל: [עוזר ראש אג"ם האלוף איתן בן אליהו, נספח צה"ל בסין תא"ל משה מרום, קצין קשר ואלקטרוניקה ראשי תא"ל אביהו דיסטלמן וקצין הקשר הראשי של צבא סין, 1995]]
**אביהו דיסטלמן** (נולד ב-1947) שירת כקצין קשר ראשי בצה"ל, בדרגת תת-אלוף.

## ביוגרפיה
אביהו דיסטלמן נולד בשנת 1947 בפתח תקווה. בשנת 1965 התגייס לצה"ל לקורס טיס, ממנו עבר לחיל הקשר כאלחוטן מורס וכמדריך מורס והפעלת רדיו בבה"ד 7. בשנת 1972 סיים בהצטיינות קורס קציני קשר ושירת כקצין רדיו וביטחון במפקדת גייסות השריון. במלחמת יום הכיפורים שימש כסגן מפקד פלוגת הפעלה בגדוד קשר אוגדתי בסיני, ולחם בגזרה הצפונית ובגזרה המרכזית בסיני וממערב לתעלת סואץ.

בהמשך שירת כמ"פ הפעלה בגדוד קשר אוגדתי, קצין קשר חטיבתי בחטיבה 460, סגן קצין קשר אוגדתי באוגדה 36, מפקד קורס קציני קשר בבה"ד 7 וקצין אג"ם קשר בפיקוד המרכז. בשנת 1982 הועלה לדרגת סא"ל ושירת כקצין קשר אוגדתי של אוגדה 162, במסגרתה לחם במלחמת שלום הגליל, נפצע פעמיים, חזר לתפקידו והשתתף בקרבות בביירות. לאחר המלחמה מונה לרע"ן מבצעים במפקדת קצין קשר ואלקטרוניקה ראשי (מקשר"ר).

דיסטלמן עבר קורס קציני קשר מתקדם בצבא ארצות הברית, והוא בוגר בית הספר לפיקוד ומטה וקורס מח"טים.

בשנת 1986 הוא הועלה לדרגת אלוף-משנה ושירת כמפקד קשר ואלקטרוניקה פיקודי (מקשא"פ) בפיקוד הצפון, רמ"ח אג"ם במפקדת קצין קשר ואלקטרוניקה ראשי וכסגן קצין קשר ואלקטרוניקה ראשי. בספטמבר 1993 מונה לקצין קשר אלקטרוניקה ומחשבים ראשי בדרגת תא"ל. במהלך כהונתו נעשו צעדים לשדרוג מערכות התקשורת בצה"ל, בין השאר קידום מערכת "ורד הרים", הצטיידות במכשיר הקשר "המכלול" כתחליף למכשיר ה-VRC וקידום המחשוב. בספטמבר 1996 סיים את שירותו כקצין קשר אלקטרוניקה ומחשבים ראשי.

לאחר שחרורו מצה"ל עסק בייעוץ בתחום התקשוב. בשנים 2009–2010 היה המרכז של ועדת גורן לבחינת זכאות לסיוע מאגפי השיקום. הוא חבר הוועד המנהל של העמותה להנצחת חללי חיל הקשר והתקשוב וכן משמש דירקטור בחברת אשל"ח, העוסקת ברווחת חיילים בשירות חובה.

דיסטלמן הוא בעל תואר ראשון בהיסטוריה כללית מאוניברסיטת תל אביב ותואר שני בכלכלה ומנהל עסקים מאוניברסיטת בן-גוריון בנגב.

## קישורים חיצוניים

* 

## הערות שוליים

קטגוריה:תתי-אלופים בצה"ל
קטגוריה:קציני קשר ראשיים
קטגוריה:בוגרי אוניברסיטת תל אביב
קטגוריה:ישראלים שנולדו ב-1947
יחסי ניקרגואה–רוסיה

ממוזער| שגרירות ניקרגואה במוסקבה
**יחסי ניקרגואה–רוסיה** הם היחסים הדו-צדדיים בין רוסיה לניקרגואה.

## היסטוריה
נציגויות דיפלומטיות הוקמו ב-18 באוקטובר 1979 בין ניקרגואה לברית המועצות חודשים ספורים לאחר המהפכה הסנדיניסטית של החזית הסנדיניסטית. רוסיה היא היורשת של ברית המועצות, ולכן הקשרים נמשכו באופן טבעי עם רוסיה מאז פירוק ברית המועצות.

## יחסים עם סנדיניסטות
ברית המועצות פיתחה יחסים גדולים עם הסנדיניסטים לאחר הפלת משפחת סומוסה. במהלך שנות השמונים סיפקה ברית המועצות תמיכה פוליטית, כלכלית, צבאית ודיפלומטית מלאה לממשלה השמאלית של ניקרגואה. זו לא הייתה רק תגובה לתנועת ההתנגדות קונטרה אלא ברית מן המניין עם ברית המועצות, אשר העניקה אשראי חינם, סובסידיות כלכליות ומענקי נשק כבד. הניקרגואים קיבלו ללא עלות נשק כמו מסוקי התקפה מיל מי-24 חמושים (Hinds) ומסוקי תובלה מיל מי-17.

ניקרגואה הצביעה בעקביות למטרות קומוניסטיות במהלך שנות השמונים. צבא קובה ונציגים פוליטיים, המסובסדים בכסף רוסי, איישו בקביעות בניקרגואה, מה שהפך את המדינה לחברה בגוש הקומוניסטי. לאחר שמנהיג הסנדיניסטים, דניאל אורטגה, חזר לשלטון בשנת 2007 רוסיה השתלטה על תפקיד הפטרון של ניקרגואה ניקרגואה הייתה המדינה השנייה אחרי רוסיה שהכירה בעצמאות של השטחים שבמחלוקת דרום אוסטיה ואבחזיה. בספטמבר 2008, אולי בתגובה לאותה תמיכה, הציעה רוסיה לחזק את הקשר עם ניקרגואה ולהעניק סיוע לניקרגואה כדי לסייע לבנייה מחדש של אזורים שנפגעו מההוריקנים.

בדצמבר 2008 ביקרו ספינות מלחמה רוסיות בניקרגואה בהזמנתו של הנשיא דניאל אורטגה, אף על פי שווילפרדו נבארו מהמפלגה הליברלית הקונסטיטוציונליסטית שבאופוזיציה אמר כי ללא אישור הפרלמנט הביקור הימי יהווה הפרה של החוקה. במהלך הביקור תרמו בכירים רוסים כ-200,000 דולר עבור גנרטורים ומחשבים לבתי חולים, משטרה וצבא.

זמן קצר לאחר מכן, ב-18 בדצמבר 2008, רוסיה וניקרגואה סיכמו כמה הסכמים דו-צדדיים לאחר שיחות בין הנשיאים דמיטרי מדבדב ודניאל אורטגה במוסקבה, כולל מזכרי הבנה בין משרדי החקלאות של המדינות, ובין סוכנות החלל הפדרלית הרוסית לבין משרד התקשורת של ניקרגואה. התמיכה הרוסית נעשתה חשובה יותר לניקרגואה בעקבות נסיגה בסוף 2008 של הסיוע האמריקני והאירופי בשל החשש מפני הונאות בחירות וטיפול בזכויות אדם ודמוקרטיה. באפריל 2009 ביטלה ניקרגואה את הדרישה מתיירים רוסים לקבל אשרות כניסה.

ב-12 ביולי 2014 ערך ולדימיר פוטין ביקור רשמי בניקרגואה. ערך פגישה במנגואה עם נשיא ניקרגואה דניאל אורטגה.

לגונה דה נחפה, מכתש וולקני במנגואה, יארח אתר לווין של מערכת גלונאס. כמה כלי תקשורת מערביים שיערו שהוא עשוי לשמש למודיעין אותות.

## נציגויות דיפלומטיות
* רוסיה מחזיקה בניקרגואה שגרירות במנגואה.
* ניקרגואה מחזיקה ברוסיה שגרירות במוסקבה וקונסוליה ביקטרינבורג.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ניקרגואה–צרפת

**יחסי ניקרגואה–צרפת** הם היחסים הדיפלומטיים הרשמיים שבין **[[ניקרגואה|רפובליקת ניקרגואה]]** לבין **[[צרפת|הרפובליקה הצרפתית]]**.

## יחסים פוליטיים
בשנות השמונים, צרפת סירבה ליישר קו עם מדיניות החסימות והתמיכה בקבוצות "קונטראס" נגד קבוצות מהפכניות הנתמכות על ידי רונלד רייגן.

## ביקורים רשמיים
שליחו האישי של נשיא צרפת באמריקה הלטינית ובקריביים, מר ז'אן-פייר בל, ביקר בניקרגואה בין 26–29 במרץ 2017, במהלכו התקבל על ידי הנשיא דניאל אורטגה ושר החוץ, מר דניס מונקדה. משלחת מקבוצת הידידות הצרפתית-מקסיקו ומרכז אמריקה של הסנאט הצרפתי ביקרה במנגואה באפריל 2018.

## יחסים כלכליים
הסחר בין צרפת לניקרגואה מוגבל: בשנת 2018 היה לצרפת גירעון סחר מול ניקרגואה, עם 49.6 מיליון אירו (44.4 מיליון אירו בשנת 2017) של היבוא ו-9.6 מיליון אירו של יצוא (10.2 מיליון אירו בשנת 2017). למספר חברות יש משרדי ייצוג במנגואה (אלקטל, אייר פראנס, לוריאל, פיג'ו, רנו וסנופי).

צרפת קיבלה משלחת כלכלית של ניקרגואה בנובמבר 2013, מר אורלנדו סולורזאנו, שר הכלכלה, התעשייה והמסחר בניקרגואה, נפגש במיוחד עם מר בנוט המון, נציג השר הצרפתי לכלכלה חברתית, תומכת הדדית וענייני צרכנות.

## שיתוף פעולה תרבותי, מדעי וטכני
כמעט 1,300 תלמידים לומדים צרפתית בסניף ארגון "אליאנס פראנסז" במנגואה ושני הנספחים שלה בלאון ובגרנדה. הברית הצרפתית משמשת כמרכז תרבות אירופי במנגואה. כ-10 סטודנטים מניקרגואה יוצאים לצרפת מדי שנה כעוזרים ספרדיים, וכ-40 בשנה לומדים באוניברסיטאות בצרפת.

## נציגויות דיפלומטיות
* ניקרגואה מחזיקה בצרפת שגרירות בפריז.
* צרפת מחזיקה בניקרגואה שגרירות במנגואה.

## קישורים חיצוניים
* יחסי ניקרגואה–צרפת, באתר משרד החוץ הצרפתי

## הערות שוליים

קטגוריה:ערכים ללא קטגוריות פיזיות - יחסי חוץ
מדיאסטנוסקופיה

**מדיאסטנוסקופיה** (באנגלית: **Mediastinoscopy**) היא בדיקה אנדוסקופית הסורקת את חלל המדיאסטינום. המדיאסטנוסקופיה משמשת בעיקר לצורך נטילת ביופסיה.

מדיאסטינוסקופיה משמשת גם לסקירת קשרי לימפה במדיאסטנום במקרים של חשד לסרטן הריאה. או לאבחון מחלות כמו סרקואידוזיס או לימפומה. בעבר הייתה מדיאסטנוסקופיה הבדיקה המובילה לאיתור סרטן הריאה, אך כיום, עם התפתחות אמצעי הדימות, ישנה העדפה לבדיקה באמצעים שאינם פולשניים, כמו CT, והשימוש בבדיקה פחת.
## ביצוע ההליך
מדיאסטינוסקופיה מבוצעת על ידי רופא (בדרך כלל כירורג חזה). המטופל שוכב על הגב, ומורדם בהרדמה מלאה, מבוצע חתך קטן מעל עצם הסטרנום דרכו מוכנס המדיאסטינוסקופ אל המדיאסטנום. באמצעות המכשיר ניתן גם ליטול ביופסיה. בסיום הפעולה החתך נתפר באמצעות תפרים נמסים.

קטגוריה:ערכים שבהם תבנית בריטניקה אינה מתאימה
קטגוריה:בדיקות רפואיות
קטגוריה:אנדוסקופיה
This Is the Remix (אלבום של ג'סיקה סימפסון)

**This Is the Remix** הוא אלבום הרמיקסים הראשון של הזמרת ג'סיקה סימפסון אש יצא ב־2 ביולי 2002. האלבום כולל רמיקסים לשירים משני אלבומיה הראשונים של הזמרת אותם עשו התקליטנים הקס הקטור ופיטר רוהופר. האלבום הושפע מז'אנרים שונים מהמוזיקה האלקטרונית כמו טכנו ואמביינט. האלבום יצא לאור על מנת לעזור להצלחת אלבומה השני ולקדם את הקריירה של סימפסון מאחר שאלבומה השני חווה ירידה במכירות.

האלבום נמכר מחיר מוזל והיגע למקום ה־18 במצעד האלבומים האלקטרונים ואלבומי הדאנס האמריקאי.

## רקע
ב־15 באפריל 2002 קולומביה רקורדס אשר הוציאה את האלבום חשפה את העובדה שהאלבום עומד לצאת ופרטים עליו. האלבום מכיל שבעה רמיקסים לשירים משני אלבומיה הראשונים של הזמרת.

## רשימת רצועות

## קישורים חיצוניים

## הערות שוליים

קטגוריה:אלבומי ג'סיקה סימפסון
קטגוריה:אלבומי רמיקס באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומי חברת קולומביה רקורדס
רייצ'ל ניקולס (עיתונאית)

**רייצ'ל מישל ניקולס** (באנגלית: **Rachel Michele Nichols**; נולדה ב-18 באוקטובר 1973) היא עיתונאית ספורט, מנחה ברשת ESPN. היא מארחת תוכנית דיונים בערוץ ה-NBA בשם "The Jump"; בימי חול ב-ESPN, היא מכסה חדשות וסיפורים מרחבי הליגה, כולל פאנל של אנליסטים ושחקני NBA.

## ראשית חיים
ניקולס נולדה כרייצ'ל מישל אלכסנדר. היא בוגרת של בית הספר התיכון וינסטון צ'רצ'יל בפוטומק, מרילנד (סיימה בשנת 1991) וסיימה את לימודיה בבית הספר לעיתונאות מדיל מאוניברסיטת נורת'ווסטרן בשנת 1995.

## קריירה
ניקולס החלה את דרכה כעיתונאית ספורט בשנות התשעים, וכתבה לראשונה בעמוד הספורט של "פורט לודרדייל סאן-סנטינל" (1995–1996) לפני שעברה לסקר את וושינגטון קפיטלס מליגת NHL עבור הוושינגטון פוסט (1996–2004). היא הצטרפה ל-ESPN בשנת 2004, שם הפכה לחלק קבוע בתוכנית "SportsCenter", "בספירה לאחור של יום ראשון של NFL" ובתוכנית "ספירה לאחור של יום שני בלילה", כמו גם בתוכניות קבועות של NFL ו-NBA. ניקולס הייתה גם כתבת של התכנית *E: 60* ועבדה ככתבת במספר שידורי פוטבול.

בשנת 2013 עזבה את ESPN לטובת עבודה ברשת CNN והחלה לארח את התכנית "Unguarded, בהנחייתה, מאוקטובר אותה שנה. ספורטס אילוסטרייטד כינתה את ניקולס "עיתונאית הספורט המשפיעה והבולטת במדינה" והיא זכתה לשבחים רבים על שאלותיה הקשות נגד נציב ה-NFL רוג'ר גודל בעקבות שערוריית ריי רייס וכמו כן על כך שהתעמתה עם המתאגרף פלויד מייוות'ר על ההיסטוריה שלו של אלימות במשפחה. באותה תקופה עבדה ניקולס גם בפאנל של ה-NBA של טרנר ספורט בתוכנית TNT בשנים 2013–2016 ועבדה גם בעונה הסדירה וגם במשחקי הפלייאוף.

מאז חזרתה ל-ESPN ב-2016, היא מנחה את התכנית "Jump" כתוכנית דיונים יומית על ה-NBA. בשנת 2019 היא נבחרה כמארחת התכנית NBA Saturday Primetime ב-ABC ואת גמר ה-NBA ברשת ABC. היא גם הפכה למארחת אורחת חוזרת בפודקאסט "Pardon My Take" וכן בתוכנית הטלוויזיה "Pardon the Interruption".
### שבחים
היא הוכתרה על ידי "אסקווייר כאחת ה"נשים שאנחנו אוהבים" וההוליווד ריפורטר דירג אותה כאחת מ"עשרת הקולות החזקים ביותר בתקשורת הספורט".
## חיים אישיים
ניקולס נשואה לבמאי מקס ניקולס, בנו של במאי הקולנוע מייק ניקולס. הם נישאו בטקס יהודי בוונציה בשנת 2001. נולדו להם זוג תאומות. יש לה גם אח אחד גדול ואח צעיר.

## קישורים חיצוניים

## הערות שוליים

קטגוריה:מנחות טלוויזיה אמריקאיות
קטגוריה:עיתונאי ספורט
קטגוריה:אמריקאיות שנולדו ב-1973
קטגוריה:אמריקאים שנולדו ב-1973
יפה לך שמח

"**יפה לך שמח**" הוא סינגל שהוקלט על ידי המוזיקאי הישראלי עילי בוטנר בשיתוף הזמרת והשחקנית הישראלית מגי אזרזר. השיר יצא לאור ב-17 ביוני 2020, על ידי חברת התקליטים אן אם סי יונייטד.

## רקע וכתיבה
השיר נכתב והולחן על ידי עילי בוטנר ואבי אוחיון והופק על ידי פטריק סבג. כתיבת השיר במשותף עם אוחיון היא בשונה מהעבודה הרגילה של בוטנר, שנוהג לכתוב ולהלחין את שיריו לבדו.

בוטנר ואזרזר הכירו לראשונה בהצגה "אפס ביחסי אנוש" בה אזרזר שיחקה. זו הפעם השנייה בה אזרזר משתתפת בסינגל, לאחר ששרה לצד הזמר רותם כהן בשיר "אקוט שרי". בסמוך לצאתו כסינגל, עלה השיר לרשת הזרמת המדיה ספוטיפיי.

השיר משתייך לסוגת המוזיקה הים-תיכונית, ונפתח בנגינת סאז.

## וידאו קליפ
טרם צאת הווידאו קליפ המלא של השיר, הועלה לערוץ היוטיוב של עילי בוטנר ב-17 ביוני 2020, אודיו קליפ המראה את עטיפת הסינגל והקלטת אודיו השיר. נכון לאפריל 2025 האודיו קליפ צבר למעלה מ-3 מיליון צפיות ביוטיוב.

## ביקורת
מבקר המוזיקה יוסי חרסונסקי סקר את השיר והעניק לו חמישה כוכבים מלאים מתוך חמישה. הוא ציין כי אזרזר "ממלאת את התפקיד כשחקנית מיומנת בעלת כישורי שירה בלתי מבוטלים". בביקורת במאקו נכתב עליו כי זהו "שיר אישי יותר העושה צעד קטן מעבר לתכנים אותם הכתיבה ההצגה אשר הפגישה ביניהם" (כלומר, בין בוטנר לאזרזר).

## מיקומי שיא

## קישורים חיצוניים

* 
* עילי בוטנר עם מגי אזרזר – יפה לך שמח, באתר של יוסי חרסונסקי
* 
* לדף השיר באתר הספרייה הלאומית

## הערות שוליים

קטגוריה:שירי עילי בוטנר
קטגוריה:שירים בעברית
קטגוריה:שירים שנכתבו על ידי עילי בוטנר
קטגוריה:שירים שנכתבו על ידי אבי אוחיון
קטגוריה:שירים שהולחנו על ידי עילי בוטנר
קטגוריה:שירים שהולחנו על ידי אבי אוחיון
קטגוריה:שירים על אושר
קטגוריה:סינגלים בהוצאת NMC יונייטד אנטרטיינמנט
עמק אבליישן

**עמק אבליישן** (באנגלית: **Ablation Valley**; מילולית: עמק ההתאיידות) המכונה גם **מפרץ אבליישן** (באנגלית: **Ablation Bay**) הוא עמק חשוף מקרח, בחוף המזרחי של האי אלכסנדר, שבאנטארקטיקה.

אורכו של העמק 3 קילומטרים.

העמק ממוקם בסמוך מדרום לנקודת אבליישן, שלחוף מפרץ ג'ורג' השישי; ומצפון לרמת גנימד.

גובהו של העמק 143 מטרים מעל פני הים.

## היסטוריה
### גילוי ומיפוי העמק

העמק התגלה לראשונה על ידי לינקולן אלזוורת', בטיסתו מעל האזור ב-23 בנובמבר 1935; הקרחון מופה בשנת 1960 על ידי וולפגנג לואיס גוטפריד יוארג (Wolfgang Louis Gottfried Joerg) בהתבסס על תצלומי אוויר שצולמו בטיסתו של אלזוורת'.

העמק נסקר בשנת 1936 על ידי המשלחת הבריטית אל ארץ גרהאם.

העמק מופה מחדש על ידי משלחת החקר של אוניברסיטת אברדין, שנערכה בסיוע של הסקר האנטארקטי הבריטי, בעונת המחקר (הקיץ האנטארקטי) 1978–1979.

### מקור השם

שמו של העמק ניתן לו על ידי המשלחת הבריטית אל ארץ גרהאם.

השם ניתן לעמק בשל כמויות השלג והקרח המועטות שנמצאו בו - וזאת בשל איוד המשקעים שנופלים בו.

### אזור אנטארקטי מוגן במיוחד

העמק מהווה חלק מהאזור האנטארקטי המוגן במיוחד "עמק אבליישן, ורמת גנימד" - אזור מוגן מספר 147.

וזאת מאחר שבעמק התגלו קינים של חמסנים דרומיים קוטביים ( *Catharacta maccormicki* ) וכן נקודות הטלה של יסעורי שלג ( *Pagodroma nivea* ) התגלתה בנקודת אבליישן.

## ראו גם
* עמק אראטיק
* עמק בלמנייט
* עמק ויקינג
* עמק מוטונאי
* עמק פלטאיירון
* נקודת אבליישן

## לקריאה נוספת

• Butterworth, P.J.(1985) **[http://nora.nerc.ac.uk/id/eprint/523257/ Sedimentology of Ablation Valley, Alexander Island]**, British Antarctic Survey Bulletin, 66. 73-82

## קישורים חיצוניים
* עמק אבליישן באתר הסקר הגאולוגי של ארצות הברית
* עמק אבליישן באתר הגאזט האנטארקטי של ממשלת אוסטרליה
* עמק אבליישן באתר הגאזט האנטארקטי המשווה SCAR של ממשלת אוסטרליה
* תצלום אוויר של עמק אבליישן
* עמק אבליישן באתר mindat
* מפת אזור עמק אבליישן

## הערות שוליים

אבליישן
אבליישן
אבליישן
אילנה ירושלמי

**אילנה ירושלמי** (נולדה ב-2 בנובמבר 1967) היא עורכת דין ישראלית. החל משנת 2019 מכהנת כפרקליטת מחוז צפון (פלילי) בפרקליטות המדינה.

## ביוגרפיה
נולדה בארצות הברית לנינה וצ'ארלס כהן. בעלת תואר ראשון במשפטים מהאוניברסיטה העברית בירושלים ותואר שני במנהל ומדיניות ציבורית מאוניברסיטת חיפה, אותו סיימה בהצטיינות. בוגרת מחזור 2020 של חברי רשת המנהיגות הבכירה של קרן וקסנר.

### פרקליטות המדינה
בשנת 1992 החלה להתמחות במחלקות הפלילית והפיסקאלית בפרקליטות המדינה, וב-1994 הצטרפה החלה לשמש כפרקליטה מן המניין בפרקליטות מחוז צפון בתחום הפלילי, ומאז כיהנה בשורת תפקידים. החל מ-2012 שימשה מנהלת מחלקה פלילית בפרקליטות מחוז צפון.

במסגרת תפקידיה ניהלה ירושלמי תיקים רבים, ביניהם רצח, סמים, מין, ועוד. תיק מתוקשר שניהלה לאורך שנים הוא רצח הנערה שלי דדון וכן הייתה מעורבת גם בתיק רצח תהילה נגר.

### פרקליטת מחוז צפון (פלילי)
באפריל 2019 נבחרה לכהן כפרקליטת מחוז צפון (פלילי). במאי 2020 הייתה בין בכירי הפרקליטות שתקפו בחריפות את ממלא מקום פרקליט המדינה דן אלדד, בטענה שבדיקה שפתח כנגד היועץ המשפטי לממשלה אביחי מנדלבליט בפרשת הרפז נעשתה משיקולים שאינם ענייניים ופרסומה ברבים היה "מעשה שלא ייעשה".

מובילה את עמדת המדינה בעניין משפטו החוזר של רומן זדורוב. בדצמבר 2021, על דעת פרקליט המדינה עמית איסמן, הורתה על חידוש החקירה הפלילית בפרשת הסרסור בסוהרות בכלא גלבוע. מובילה את עמדתה של פרקליטות המדינה בעניינו של עבריין המין אלון קסטיאל, ואף התראיינה בנושא זה.

## חיים אישיים
נשואה לעופר ירושלמי, מנהל בית הספר התיכון בכפר הנוער הודיות, ואם לחמישה. מתגוררת ביישוב אשחר.

## קישורים חיצוניים
* על אודות פרקליטות מחוז צפון (פלילי), באתר משרד המשפטים
* אסתי פרז, "הראיות לא סיפרו את כל הסיפור" – ריאיון עם ירושלמי אודות רצח תהילה נגר, באתר SoundCloud, 19 בפברואר 2019
* אילה חסון, "האמנו ואנחנו עדיין מאמינים שהוא הרוצח" – ריאיון עם ירושלמי אודות רצח תהילה נגר, באתר 103fm, 20 בפברואר 2019
* ליאת רון, "ללא עסקת טעון, ייתכן שהנאשם היה יוצא לחופשי" – ריאיון עם ירושלמי אודות רצח תהילה נגר (החל מדקה 8:20), באתר 104.5FM רדיו צפון, 20 בפברואר 2019

## הערות שוליים

קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:בוגרות האוניברסיטה העברית בירושלים: משפטים
קטגוריה:בוגרי האוניברסיטה העברית בירושלים: משפטים
קטגוריה:משפטנים בוגרי תוכנית המנהיגות הבכירה של קרן וקסנר
קטגוריה:עורכות דין פליליות ישראליות
קטגוריה:עורכי דין פליליים ישראלים
קטגוריה:פרקליטות מחוזיות
קטגוריה:פרקליטי מחוז צפון
קטגוריה:אשחר (יישוב): אישים
קטגוריה:ישראליות שנולדו ב-1967
קטגוריה:ישראלים שנולדו ב-1967
צ'גלה

**צ'גלה** (בהונגרית: **Csögle**) הוא כפר במחוז וספרם שבמרכז הונגריה.
כמו כפרים רבים באירופה גם בצ'גלה מספר התושבים נמצא בירידה. כך, בשנת 1990 חיו בכפר 779 תושבים, ובשנת 2019 רק 562 תושבים.

## יהודי צ'גלה
בצ'גלה חיו יהודים בתקופות זמן שונות:

## קישורים חיצוניים

* 

## הערות שוליים

קטגוריה:הונגריה: כפרים
סורת אל-קמר

**סורת אל-קמר** (בערבית: **سورة القمر**, "הירח") היא הסורה ה-54 בקוראן, והיא מונה 55 פסוקים.

## תוכן הסורה
פסוקים 1–8 מתמקדים בהתנגדותם של הפוליתאיסטים למוחמד. פסוקים 9–17 עוסקים בנח ובמבול. פסוקים 18–22 מזכירים את שבט עאד. פסוקים 23–32 מגוללים את סיפורם של שבט ת'מוד. פסוקים 33–40 עוסקים בלוט ובבני עמו. פסוקים 41–42 מתארים כיצד הושמדו לכאורה אנשיו של פרעה. פסוקים 43–55 מתארים חלק האירועים שלכאורה עתידים להתרחש באחרית הימים.

### ביקוע הירח
בפסוק הראשון בסורת אל-קמר נאמר "אכן קרובה השעה והירח יבקע". חלק מהמסורות האסלאמיות מסבירות את הפסוק הזה כנס שביצע מוחמד, כמענה לבקשתם של שבט קורייש. מרבית הפרשנים המוסלמים הקדומים ואלו מתקופת ימי הביניים קיבלו את האותנטיות של מסורות אלה, המרמזות על פיצול הירח כאירוע היסטורי. לעומת זאת, פרשנים הדוגלים בלוגיקה ורציונליזם גורסים כי לא מדובר באירוע היסטורי, אלא במטפורה.

## קישורים חיצוניים

## הערות שוליים

קטגוריה:סורות
מחלף אשדוד צפון

**מחלף אשדוד צפון** (נקרא גם לעיתים **מחלף יבנה דרום**) הוא מחלף שמחבר בין כביש 4 ליבנה (דרך כביש 4102) ובעתיד יתחבר לנמל אשדוד וישמש אף את נמל הדרום.

החברה לפיתוח אשדוד (חפ"א) אחראית על העבודות לחיבור המחלף לנמל אשדוד. עם זאת, ישנם חילוקי דעות בין משרד התחבורה, עיריית אשדוד וחברת נמלי ישראל לבין משרד הביטחון עקב קרבתו של תוואי הכביש המתוכנן לבסיס פלמחים. בעקבות זאת, לא ידוע מתי יתחדשו העבודות לחיבור המחלף עם הנמלים.

## היסטוריה
עוד ב־2014 סירב ראש עיריית יבנה, צבי גוב-ארי לחתום על הסכם גג לעיר וטען כי הדבר נובע מהפרת ההבטחות של ממשלת ישראל להקים את מחלף אשדוד צפון שישמש את אזור התעשייה הצפוני של אשדוד, נמל אשדוד וכן שכונות דרום יבנה.

בינואר 2017 פורסם המכרז להקמת המחלף, עיריית יבנה התחייבה לבצע את עבודות הפיתוח שבאחריותה על מנת לאפשר את הקמת של שכונת נאות שמיר שסמוכה למחלף, מלבד המרכז פורסמו גם נתונים אודות תהליך הקמת המחלף פורסם שיכללו בין היתר, עבודות חפירה וחציבה בהיקף של כ־70,000 מ"ק וכן עבודות סלילה בהיקף של כ־210,000 מ"ר וכן התקנת מערכות ניקוז מים וביוב.

במאי 2018 נפגש שר התחבורה, ישראל כ"ץ עם ראש עיריית אשדוד, יחיאל לסרי. בפגישה דובר על התקדמות פרויקטים בתחום התחבורה באזור העיר אשדוד, מלבד מחלף אשדוד צפון דובר כי יוקמו מספר מחלפים שישמשו את העיר, בהם מחלף צומת הנמל בסמוך לנמל אשדוד, מחלף אמונים וכן מחלף ניר גלים.

בדצמבר 2018 החלו העבודות להקמת המחלף, על פי הערכות עלות הקמתו של המחלף היא כ־370 מיליון שקל.

ביולי 2019 התפרסם בתקשורת כי דרך הרצל ג' שעתידה לחבר את העיר אשדוד למחלף אשדוד צפון עדיין לא אושרה ברמה תכנונית, מלבד הגישה למחלף לדרך הרצל יש חשיבות רבה למערך התחבורה של אשדוד, הכביש עתיד לחבר בין תשתיות רבות באזור התעשייה הצפוני של אשדוד ויעבור בסמוך למתקן ההתפלה בצפון העיר, בתי הזיקוק ועורף הנמלים ואף יוקמו בשבילו כ־2 מחלפונים חדשים, "מחלפון הסיפון" וכן "מחלפון הנפט" ואף ישמש את פארק נמלי ישראל שהוא פארק תעשייה ולוגיסטיקה שמשמש את 2 הנמלים של אשדוד ומשתרע על שטח של כ־680 דונם.

בפברואר 2020 פורסם על כך שהעבודות להקמת המחלף בשלבי סיום, עם זאת צוין כי בהתחלה המחלף יתחבר רק לשכונות יבנה דרום לאור שהכביש לכיוון נמל אשדוד עדיין לא נסלל וזאת לאחר חילוקי דעות בין משרד התחבורה, עיריית אשדוד וחברת נמלי ישראל לבין משרד הביטחון, משרד הביטחון דרש שתוואי הכביש יוסט מעט דרומה לאור קרובתו לבסיס פלמחים. דברים אלו גררו ביקורת רבה וזאת בעקבות העובדה שאשדוד מתפקדת כעיר שינה ומרבית תושביה הם יוֹמְמִים שמגבירים את העומס בכניסות והיציאות לעיר בשעות העומס ובכלל.

במרץ 2020 נפתח שלב א' של המחלף שכלל את הקמת כביש הגישה למחלף שישמש את תושבי שכונת נאות שמיר (שנקראת על שם ראש ממשלת ישראל לשעבר, יצחק שמיר) שנמצאת בשלבי הקמה מתקדמים.

באפריל 2020 נפתח שלב ב' של המחלף שכלל כניסה ליבנה מכיוון הדרומי של כביש 4.

ב-28 במאי 2024, נפתחה הגישה מהמחלף לעיר אשדוד, לאחר עיכובים משמעותיים.

## גלריה

קובץ:Ashdod North Interchange 1.jpg|המחלף עם פתיחתו, דצמבר 2020
קובץ:Ashdod North Interchange 5.jpg|המחלף לכיוון אזור התעשייה הצפוני של אשדוד, יולי 2023
קובץ:Ashdod North Interchange 6.jpg|מבט לכיוון מזרח, יבנה ברקע, יולי 2023
קובץ:Ashdod North Interchange 8.jpg|מבט לכיוון צפון, יולי 2023
קובץ:Ashdod North Interchange 12.jpg|מבט מעל, יולי 2023
קובץ:Ashdod North Interchange 13.jpg|המחלף וברקע צומת פלשת המסילתי, יולי 2023


## קישורים חיצוניים

* 

## הערות שוליים

קטגוריה:אשדוד: תחבורה
קטגוריה:יבנה: תחבורה
אשדוד צפון
אשדוד צפון
ג'ודה לואיס

**ג'ודה לואיס** (באנגלית: **Judah Lewis**; נולד ב-22 במאי 2001) הוא שחקן אמריקאי-יהודי. ידוע בזכות כיכובו בסרט האימה "השמרטפית" והמשכו "השמרטפית מכה שנית".

## ביוגרפיה
לואיס נולד בצ'רי היל (אנ'), ניו ג'רזי ב-22 במאי 2001, בנם של מארק לואיס ושל הארה (גורדון), שניהם הם מורים למשחק בלוס אנג'לס. אביו ממוצא בריטי וגרמני ואימו יהודייה ממוצא אשכנזי.

## קריירה
בשנת 2014 שיחק לראשונה בסרט הטלוויזיה "Deliverance Creek" ברשת Lifetime, בכיכובה של לורן אמברוז.

בשנת 2015, היה בין ששת השחקנים האחרונים שנבחנו לתפקיד הראשי בסרט (שבסוף הלך לטום הולנד) הריבוט "ספיידרמן: השיבה הביתה". בנוסף בשנה זו, שיחק בפרק אחד בסדרה "CSI סייבר" ברשת CBS. בנוסף ב-2015, שיחק בתפקיד משנה בסרט הדרמה-הקומית "הרס", בכיכובו של ג'ייק ג'ילנהול. בנוסף, באותה שנה, שיחק בתפקיד זוטר בתור ג'וני יוטה הצעיר בסרט הפעולה "נקודת פריצה", רימייק לסרט באותו שם מ-1991.

בשנת 2016, שיחק בשישה פרקים בסדרה "משחק השתיקה" ברשת NBC.

בשנת 2017, כיכב בסרט האימה הקומי "השמרטפית" מבית Netflix, לצד אמילי אלין לינד. 

בשנת 2018, כיכב בסרט האימה הקנדי "הקיץ של 84". בנוסף ב-2018, שיחק בתפקיד משנה בסרט לכל המשפחה מבית נטפליקס "להציל את חג המולד", בכיכובו של קורט ראסל.

בשנת 2019 כיכב בסרט האימה "אני רואה אותך", לצד הלן האנט.

בשנת 2020, כיכב גם בסרט ההמשך "השמרטפית מכה שנית" מבית נטפליקס. בנוסף ב-2020, כיכב גם בסרט ההמשך "להציל את חג המולד: חלק שני", גם הוא מבית נטפליקס.

בשנת 2023 שיחק בתפקיד משנה בסרט האימה "Suitable Flesh" בכיכובה של הת'ר גראהם.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקני קולנוע וטלוויזיה יהודים אמריקאים
קטגוריה:שחקנים ילדים אמריקאים
קטגוריה:אמריקאים שנולדו ב-2001
יחסי סוריה–צ'ילה

**יחסי סוריה–צ'ילה** הם היחסים הדיפלומטיים הרשמיים שבין **[[סוריה|הרפובליקה הערבית הסורית]]** לבין **[[צ'ילה|הרפובליקה של צ'ילה]]**.

## היסטוריה
היחסים הבילטרליים בין שתי המדינות החלו ב-9 באפריל 1928 כאשר צ'ילה מינתה קונסול בביירות עבור סוריה, ארץ ישראל, מסופוטמיה ופרס. בשנת 1945, כוננו היחסים הדיפלומטיים בין המדינות והוקמו שגרירויות בסנטיאגו דה צ'ילה ודמשק. תחילת היחסים הדו-צדדיים הייתה קשורה לקיומה של מושבה פעילה של סורים בצ'ילה, שהיו חלק מההגירה הערבית מאז סוף המאה ה-19. על פי המדריך החברתי של המושבה הערבית משנת 1941, חיו בצ'ילה עד אז 706 משפחות סוריות, בערך 3,520 איש.

בשנת 1975 ביקרה משלחת ידידות, בראשות סגן שר החוץ הצ'יליאני, אנריקה ואלדס, בסוריה. באותה הזדמנות הוא נפגש עם מקבילו הסורי, כמו גם עם שרי הכלכלה והחינוך. בסוף יולי 1981, לאחר מספר שנים של קיום יחסים דו-צדדיים בו זמנית, שגריר צ'ילה בסוריה, מיגל ג'ייקוב הלו הציג את כתב האמנה בפני הנשיא חאפז אל-אסד. סוריה מצידה החליטה בספטמבר אותה שנה להעלות את דרגת הנציגות הדיפלומטית שלה בצ'ילה. כך, ביוני 1982, השגריר הסורי החדש בצ'ילה, הישאם חלג', הציג את כתב האמנה לגנרל אוגוסטו פינושה.

בפברואר 2006, בעקבות פרסום בעיתונות הדנית עם קריקטורה של הנביא מוחמד, התקיימו הפגנות שונות של חוסר שביעות רצון בערים המרכזיות בעולם הערבי, כולל דמשק, שם התאספו קהל בפאתי המטה הדיפלומטי של דנמרק, שנמצא באותו בניין של שגרירות צ'ילה, והיה יעד לביזה ושריפות שהגיעו לשיאם בהשמדת המשרדים, הארכיונים והריהוט של הנציגות הצ'יליאנית. לאחר אירועים אלו הציגה ממשלת צ'ילה מכתב מחאה בפני סוריה, והסכימה עם הרשויות הסוריות על פיצויים על המתקנים. שתי הערות מחאה נוספות הוצגו על ידי צ'ילה לסוריה, תחילה על מעצר והכאת תייר צ'יליאני בדמשק במרץ 2011, ובהמשך במאי אותה שנה בגין הפרת עקרון הפגיעה הדיפלומטית של מכונית רשמית. אירוע נוסף שהשפיע של היחסים הבילטרליים היה הרצח של הקונסול הצ'יליאני בדמשק, הקטור פאונדז, שב-26 במרץ 2007 נמצא חנוק ובעל סימנים שהוכה בדירתו בשכונת מלכי. ב-3 באפריל עצרה המשטרה הסורית את מבצע הרצח, שעשה זאת ממניעים פליליים.

בנוגע למלחמת האזרחים בסוריה, משרד החוץ הצ'יליאני פרסם הצהרה בשנת 2011 המייעצת לאזרחי צ'ילה שלא לנסוע לסוריה עד שהמצב ישוב לקדמותו. בשנה שלאחר מכן הונחו כל פקידי שגרירות צ'ילה בדמשק לעזוב את הארץ. כמו כן, צ'ילה קיבלה כ-300 פליטים סורים שנמלטו ממלחמה זו.

## יחסים מסחריים
בשנת 2015, המסחר בין שתי המדינות הסתכם ב-90 אלף דולר, עם שיעור ירידה שנתי ממוצע של 81% בחמש השנים האחרונות, המורכב כולו מיצוא סורי של בגדי סיבים סינתטיים לצ'ילה.

## נציגויות דיפלומטיות
* צ'ילה מחזיקה בסוריה שגרירות בדמשק.
* סוריה מחזיקה בצ'ילה שגרירות בסנטיאגו דה צ'ילה ו-4 קונסוליות בלה סרנה, אוסורנו, רנקגואה וולפראיסו.

## הערות שוליים

קטגוריה:ערכים ללא קטגוריות פיזיות - יחסי חוץ
ביורן איטלינג

**ביורן איטלינג** (בשוודית: **Björn Daniel Arne Yttling**; נולד ב-16 באוקטובר 1974, אומאו) הוא זמר-יוצר גיטריסט ומפיק מוזיקלי שוודי.

## ביוגרפיה
ביורן איטלינג נולד באומאו, שוודיה. הוא התחיל להלחין ולנגן בגיל שמונה. בהמשך הוא עבר לעיר וסטרוס בה למד מוזיקה. בהיותו שם ביורן איטלינג הכיר את פטר מורן וביחד עם גון אריקסון בשנת 1997 הם הקימו טריו אינדי רוק בה איטלינג היה מנגן גיטרה והיה כותב שירים. הלהקה הוציא מספר רב של אלבומים שזכו להצלחה במיוחד בשנים 2006–2011. במרץ 2020 הלהקה הוציאה את האלבום התשיעי שלה והיה מתוכנן סבב הופעות בארצות הברית שנדחה.

בנוסף לפעילות בלהקה, ביורן איטלינג עסק בהפקת אלבומים וכתיבת שירים לאמנים אחרים כמו ליקה לי, כריסי היינד, פרנץ פרדיננד, אלכס וינסטון ועוד. בסך הכל הוא הפיק 20 אלבומים.

בשנת 2014 הוא היה בין התורמים העיקריים לאלבום חדש של כריסי היינד.

## קישורים חיצוניים

* קורות חיים

קטגוריה:זמרים-יוצרים
קטגוריה:זמרי רוק
קטגוריה:זמרים שוודים
קטגוריה:גיטריסטים שוודים
קטגוריה:מפיקים שוודים
קטגוריה:שוודים שנולדו ב-1974
L'homme armé

**L'homme armé** (בצרפתית: "הגבר החמוש") הוא שיר עם מן האסכולה הבורגונדית. חשיבותו היא בכך שבמהלך המאה ה-15 וה-16 שימש כלחן בסיסי (קנטוס פירמוס) עליו חיברו מלחינים שונים לפחות ארבעים מיסות. לפי אסכולת ההלחנה הפרנקו-פלמית שימשו שירי עם חילוניים פופולריים כלחן בסיסי לפיו הולחנו מילות המיסה. "הגבר החמוש" היה ככל הנראה שיר פופולרי ביותר ונעימתו היא הנעימה הנפוצה ביותר ששימשה כבסיס לחיבור מיסה בכל תולדות המוזיקה. אולם, עקב התנגדות הוותיקן לשירים חילוניים כבסיס למוזיקה כנסייתית, היה ניסיון להציג את נושא השיר לא כאיש חמוש חילוני אלא כייצוג אלגורי למלאך מיכאל ובכך "להכשיר" את השימוש בלחנו כלחן מוביל ליצירות דתיות. מאידך, יש הסוברים כי שם השיר לקוח משמו של בית מרזח (Maison L'Homme Arme) סמוך למגוריו של המלחין גיום דופאי בקמבריי. השיר מוכר לראשונה החל מ-1453, מיד לאחר נפילת קונסטנטינופול וייתכן שיש לו קשר למאורע זה או למסע צלב שתוכנן נגד האימפריה העות'מאנית בעקבות כך. 
קיימת גרסה בארבעה קולות לשיר מאת רוברט מורטון (נולד ב 1430 לערך ומת אחרי 13 במרץ 1479). גרסה נוספת קצרה ללא טקסט בארבעה קולות יש לז'וסקן דה פרה אבל הייחוס למלחין אינו ודאי. אנתולוגיה של יצירות וקטעי יצירות הבנויות על L'homme armé פורסמה ב 1980 על ידי ריצ'רד טארוסקין. האנתולוגיה כוללת יצירות מאת Robert Morton, Josquin des Prez, Philippe Basiron, Jean Japart, Pierre de la Rue, Marbriano de Orto, Antoine Brumel, Jean Mouton, Loyset Compère, Cristobal Morales, Giovanni Pierluigi da Palestrina, ומלחינים אלמוניים.

## המוזיקה

## מיסות המבוססות על השיר
בין המלחינים שחיברו לפחות מיסה אחת לפי השיר ניתן למנות את גיום דופאי (הראשון הידוע שעשה שימוש בשיר), אנטואן בינואה (המוזכר לעיתים כמי שחיבר אותו), יוהנס אוקכם, יוהאנס רגיס (שתי מיסות, אחת שרדה), ז'אן מוטון, יוהנס טינקטוריס, יאקוב אוברכט, ז'וסקן דה פרה (שתי מיסות), לואזה קומפר, אנטואן ברימל, פייר דה לה רו (שתי מיסות), כריסטובאל דה מוראלס (שתי מיסות), פרנסיסקו דה פניילוסה, פרנסיסקו גררו, לודוויג זנפל, ג'ובאני פלסטרינה (שתי מיסות) וג'אקומו קריסימי.

כמו כן שרד מחזור של שש מיסות מאת מחבר בלתי ידוע שהוגשו כמנחה לביאטריצ'ה מנאפולי, כולן מבוססות על נעימת השיר. את כתב היד פענחה המוזיקולוגית הישראלית פרופ' יהודית כהן (1935-2021). הכרך יצא לאור ב 1968.

## שימושים מודרניים
השיר המקורי הוקלט פעמים רבות כחלק ממגמת הביצוע האותנטי של יצירות מתקופת הרנסאנס והבארוק.
* פיטר מקסוול דייוויס יצר "מיסה היתולית" מבוססת על השיר "Parody mass Missa super l'homme armé" (1968)
* קארל ג'נקינס השתמש בשיר כפתיחה וסיום ליצירתו "The Armed Man" (1999)
* הפסנתרן מרק אנדרה המלין הלחין טוקטה לפי נעימת השיר "Toccata on L'Homme Armé" (2017)

## קישורים חיצוניים


* *[https://doi.org/10.1093/gmo/9781561592630.article.16553 The New Grove Dictionary of Music and Musicians* (1980)]
* Joseph Sargent, "Morales, Josquin and the l'homme armé tradition", '''Early Music History''', Volume 30 October 2011 ,pp. 177-212
* Lewis Lockwood, "Aspects of the 'L'Homme armé' Tradition", '''Proceedings of the Royal Musical Association''', Vol. 100 (1973 - 1974), pp. 97-122


## הערות שוליים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:שירים עממיים
קטגוריה:יצירות המאה ה-15
קטגוריה:ביצוע אותנטי
קטגוריה:מוזיקה כנסייתית